K O R R A L D U S

Haapsalu					                                        17. aprill 2014 nr 291

Projekteerimistingimuste kinnitamine 
(Neidude tn 1, Haapsalu)

Läbi vaadanud Haapsalu Linnavalitsusele esitatud taotluse projekteerimistingimuste saamiseks Neidude tn 1 kinnistul asuva elamu rekonstrueerimiseks ning juhindudes ehitusseaduse § 19 lg 1 p 2, lg 3, muinsuskaitseseadusest, kultuuriministri määruse nr 14 „Kinnismälestise ja muinsuskaitsealal paikneva ehitise muinsuskaitse eritingimuste koostamise kord“  § 4 lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 48 lg 1 p 2 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Neidude tn 1 kinnistul asuva elamu rekonstrueerimisprojekti  projekteerimistingimused nr 13-14 (lisatud).
2.	Korraldus jõustub teatavakstegemisest.

Urmas Sukles   
Linnapea  				Erko Kalev
				Linnasekretär

                                                                            Lisa 
                                                                                  Haapsalu Linnavalitsuse 
                                                                                               17.04.2014.a korraldusele nr 291

PROJEKTERIMITINGIMUSED nr 13-14
ELAMU REKONSTRUEERIMISEKS HOONESTATUD KINNISTUL 

ASUKOHT		Neidude tn 1, Haapsalu, Läänemaa
Haapsalu vanalinna muinsuskaitseala, reg nr 27013.
KINNISTU     
katastritunnus:		18301:004:0019
pindala:		201 m2
omanikud:		Hele Leek 

1.	Projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: kinnistul puudub kehtiv detailplaneering.
1.4	Katastriüksuse sihtostarve: 100% ärimaa.
1.5	Kinnistul paiknevate ehitiste loetelu ehitisregistri andmetel: 
1)	Elamu - reg nr 105002822
2)	Kuur   - reg nr 105002823

2.	Nõuded projekteerimiseks
2.1	ÜLDIST: käesolevate projekteerimistingimuste alusel projekteeritakse  olemasoleva kahekorruselise elamu remondiprojekt. Kavandatakse tõsta elamu katust 30cm, nii et olemasolev katusekalle säilib ja teha väiksemaid muudatusi elamu siselahenduses. Muinsuskaitse eritingimused esitada projekti seletuskirjas.
2.2	HOONESTUSALA: olemasolev.  
2.3	HOONE KAUGUS TÄNAVAPOOLSEST KRUNDIPIIRIST: olemasolev. 
2.4	EHITISTE LUBATUD SUURIM KÕRGUS: elamu s.h. tulemüüri kõrgust võib tõsta kuni 30cm.  
2.5	KORRUSTE ARV: 1 korrus + katusekorrus. 
2.6	KATUSETÜÜP: viilkatus.
2.7	KATUSEKALLE: olemasoleva katuse räästanurk. 
2.8	KATUSEKATE: hoone amortiseerunud eterniidist katusekatte võib vahetada katusekivi või traditsioonilises mõõdus (71x142 cm) tsingitud teraspleki tahvlitest, käsitsi valtsituna paigaldatud uue katusekatte vastu. Katuse räästaosa pinnale kavandada traditsioonilise lahendusega vertikaalsed vihmaveerennid. Madalakaldelisele katuseuugile projekteerida katteks plekk. Katuse tõstmisel tuleb taastada hoonet väärtustavad puidulõikelised katusekonstruktsioonid (sarikaotsad, talaotsad jms). Projektis esitada nimetatud konstruktsioonide mõõdistusjoonised. Näha ette eterniidi utiliseerimine.
2.9	HARJAJOON/RÄÄSTAJOON: olemasolev.  
2.10	AKNAD: säilivad olemasolevad puitraamidega aknad. Vajadusel tuleb aknaid restaureerida või asendada analoogsete puitraamidega akende vastu. 
2.11	VÄLISUKSED: olemasolevate välisuste asemele võib projekteerida puidust tahveluksed. 
2.12	VÄLISSEINTE VIIMISTLUS: säilitada välisviimistluse olemasolev lahendus: esimese korruse seinad – krohv, katusekorruse seinad - puitlaudis. Projekti koosseisus anda  värvilahendus. 
Neidude tänava äärsel fassaadil säilitada akende ja uste raamistus. Kuna hoonel puudub fassaadil eristuv sokkel, markeerida see tumedama värvitooniga, soovitavalt eraldada tagasiastelise vuugiga välisseina põhimahust. 
Paekivist tulemüüri tuleb laduda kõrgemaks analoogse kiviga, katteks plekk.
2.13	PIIRDED JA VÄRAVAD: näha ette olemasolevate puidust piirete ja väravate remont. 
2.14	TULEOHUTUS: tagada ehitise vastavus tuleohutusnõuetele.
2.15	HEAKORD: näha ette prügikonteinerite asukoht.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus, Muinsuskaitseamet.

4.	Muud nõuded
4.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
4.2	Projekteerimisel lähtuda Vabariigi Valitsuse 17.09.2010 määrusega nr 315 kehtestatud tuleohutusnõuetest.
4.3	Projektis peavad olema selgelt välja toodud lammutatavad ja ehitatavad konstruktsioonid, kasutatavad materjalid. 
4.4	Asendiplaan koostada topo-geodeetilisel alusplaanil mõõtkavas M1:500. 
4.5	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 

Käesolevad tingimused on kehtivad kahe aasta jooksul alates nende kinnitamisest.

 Naaberkinnistute omanike kooskõlastused:
1.	Jüri Kersa (Neidude tn 3 omanik)
2.	Aili Lembra (Suur-Lossi 18 omanik)
3.	Tiia-Ene Parts (suur-Lossi 18 omanik)